**BLISSEVA Partium Spirits Award**

**Nemzetközi Pálinka és Párlatverseny**

**PARTIUM 2024**

**Versenykiírás**

A tavalyi évben kiemelkedő sikerrel zajlott a Blisseva Partium Spirit nemzetközi verseny, melyre számos minta érkezett a Kárpát-medencéből, hogy szakmai bírálat alá kerüljön. A Blisseva Partium Spirit Award Nemzetközi Pálinka- és Párlatverseny ismét egyesíti a Kárpát-medence szakmai közösségét, melyet második alkalommal szerveznek meg az Érmelléki Pálinkakultúra Egyesülete és a Partiumi Falugazdász Hálózat számos szakmai szervezettel és céggel partnerségben. A Blisseva, mint az öröm forrása, egy rendkívül egyedi és különleges verseny, amely elsősorban a pontos és igazságos szakmai bírálatokra épül. A versenyben a bírálati rendszer egy 100 pontos skálán alapul, amit eddig csak a legelismertebb versenyek használtak, ezzel pedig kiemeljük és megerősítjük a szakmaiság jelentőségét.

A bíráink közül a leghíresebb nemzetközi értékelőket választottuk, hogy minden nevezett termék a legobjektívebb bírálatot kapja meg.

* A verseny célkitűzései:

- a pálinka népszerűsítése

- az elegáns pálinkafogyasztás megismertetése

- a minőségi pálinkakultúra szakmai elismerése

- a résztvevő pálinkák és párlatok értékelése a minőségük javítása érdekében

- egy rendszeres, kiemelt esemény létrehozása, amely összefogja a pálinkakultúra társadalmi szereplőit és lehetőséget nyújt szakmai tapasztalatok átadására

- a kereskedelmi forgalomban kapható termékek marketingjének népszerűsítése

- a kereskedelmi főzdék és magánfőzők munkájának elismerése

* A verseny területi határa:

A párlatok jelentkezését a Kárpát-medence területéről, azaz a történelmi Magyarország teljes területéről várjuk.

* Nevezési feltételek:

A versenyre hazai és külföldi magánfőzők, bérfőzetők és kereskedelmi főzdék jelentkezhetnek a jelenleg érvényes jövedéki szabályok betartásával, és olyan párlatokkal, amelyek a törvényi előírásoknak megfelelően kerültek előállításra.

*A versenyre mintánként*:

* magánfőzőknek minimum 1x 0,35 liter
* kereskedelmi főzdéknek minimum 2 x 0,35 liter
* a mintákat kizárólag üveg palackba vesszük át.

***Nevezési díj***:

* 1-5 minta között 45 ron/ minta vagy 3500 Ft.
* 6 minta felett 35 ron/minta vagy 2600 Ft.

A minta leadásakor kell megfizetni a leadás helyén vagy átutalni a megadott bankszámlaszámra. Az **Asociația „Cultura Pălincii” din Valea Ierului - Érmelléki Pálinkakultúra Egyesület** bankszámlaszáma: RON: **RO50BTRLRONCRT0630726901,** Forint: **RO13BTRLHUFCRT0630726901.**

Az utalás megjegyzés rovatában kérjük, tüntessék fel a versenyző nevét és a párlatok darabszámát.

* Nevezési minták átvétele:

Személyesen leadva a begyűjtési pontokon, illetve eljuttatható postán a következő címre: **Asociatia ,,Cultura Palincii,, din Valea Ierului - Érmelléki ,,Pálinkakultúra,, Egyesület 417435, Sacueni, jud. Bihor Str. Morii nr.24 Tel.: +40742.908.047.**

A nevezett mintákat személyesen hétfőtől péntekig, 8-16 óra között lehet leadni a fenti címen.

Elektronikus regisztráció, a nevezési lap hiánytalan és pontos kitöltése elektronikusan, beküldése/feltöltése és határidőig a nevezési díj befizetése. A verseny hivatalos honlapja: [www.blisseva.ro](http://www.blisseva.ro).

A **Bihar** megyéből megyéből nevezett minták hétköznaponként 9:00-16:00 óra között az alábbi gyűjtőponton is leadhatók:

Antal József – 0040 762 386 609

Bíró Blanka – 0040 774 692 318

Bucsás Sándor – 0040 742 699 042

Gődér Imre – 0040 785 391 121

Huszár Antal – 0040 741 778 919

Nagy László – 0040 742 211 743

Simkó Lajos – 0040 728 116 394

A **Szatmár** megyéből nevezett minták az alábbi gyűjtőpontokon is leadhatók:

Fehér Gyula – 0040 725 918 514

Fodor István – 0040 728 331 953

Kiss Attila – 0040 749 870 651

Pap Máté – 0040 743 465 896

Poszet Zoltán – 0040 745 203 098

A **Szilágy** megyéből nevezett mintákat megyénként az alábbi falugazdászok gyűjtik össze:

Csere – Nagy József – 0040 731 835 406

Somogyi Zalán – 0040 754 488 911

Sütő Attila – 0040 735 500 322

A **Máramaros** megyéből nevezett mintákat megyénként az alábbi falugazdász gyűjti össze:

Tar Bálint – 0040 746 933 256

* **A nevezés határideje** 2024. február 16., 16 óra.

A postán vagy csomagküldő szolgálattal küldött minták legkésőbb 2024. február 16-rea meg kell érkezzenek a nevezés helyére. Azon minták, amelyek a határidő lejárta után érkeznek, nem vehetnek részt a versenyen.

Az BLISSEVA Partium Spirits Award - Nemzetközi Pálinka és Párlatverseny PARTIUM 2024 *érzékszervi minősítésének időpontja: 2024.február 24-25.*

Helyszín: Székelyhíd (Bihar megye), Strand66 Étterem.

(A verseny bírálata nem nyilvános esemény keretében zajlik).

* **Eredményhirdetés ideje és helye:**

2024. árpilis 20. szombat, Nagykároly (Szatmár megye), Károlyi-kastély Lovagterme.

A Verseny Szervező Bizottság (VSZB) igazgatója: Nagy Botond

A bíráló/értékelő zsűri elnöke: Takács László

* **A verseny meghirdetett fő és kiemelt alkategóriái:**

1. Almatermésűek - Nagydíjas a legjobb Alma és Vilmoskörte

1.1 Alma 1.2 Birs 1.3 Vilmoskörte 1.4 Egyéb almatermésűek

2. Csonthéjasok - Nagydíjas Legjobb Szilva és Kajszibarack.

2.1 Szilva 2.2 Kajszibarack 2.3 Meggy 2.4 Cseresznye 2.5 Egyéb csonthéjasok

3 Bogyósok, gyűjtött erdei vagy vadon termők - Nagydíjas a legjobb bogyós

4. Szőlő és szőlő eredetű termékek - Nagydíjas a legjobb szőlő

4.1 Szőlő - illatos / muskotályos 4.2 Egyéb szőlő eredetű termékek (törköly, seprű)

5. Vegyes pálinkák/párlatok- Nagydíjas a legjobb vegyes párlat

6. Érlelt ( hordóban érlelt ) pálinkák / párlatok Nagydíjas a legjobb érlelt párlat

7. Egzotikus és egyéb gyümölcspárlatok

8. „Likőr kategória” - Nagydíjas a legjobb likőr

9. Zöldség- és egyéb párlatok, geist-ek

10. Ágyas pálinkák párlatok

* **Odaítélhető nagydíjak, címek:**
* Blisseva Partium Spirit 2024 legjobb kereskedelmi főzdéje” cím, egyben az egész verseny győztese.
* Blisseva Partium Spirit 2024 legjobb pálinkája”
* Blisseva Partium Spirit 2024 legjobb magánfőzője”
* különdíjak
* champion-díjak
* **A verseny nyilvánossága:**

A Szervező Bizottság törekszik arra, hogy a verseny a lehetőségekhez mérten a legnagyobb publicitást élvezze. A zsűrizést úgy szervezi, hogy azt bárki megtekinthesse, annak tilalmával, hogy a zsűri munkáját nem zavarhatja, és arra befolyásolási kísérletet sem tehet.

A versenyben résztvevők bírálati eredményeiket 2024.április 20-ig elektronikusan kapják meg. A versenyeredményekről csak az eredményhirdetést követően kérhető információ, felvilágosítás, addig a verseny szervezőjének arról nem áll módjában tájékoztatást adni!

**További információk a versenyfelhívással, a nevezéssel és versennyel kapcsolatban:**

Email: info@blisseva.ro

Telefonszám: 0040742908047

Web: www.blisseva.ro

**Szeretettel várjuk nevezését és részvételét a rendezvényünkön.**